stanford-oval/wikipedia huggingface dataset:
Sonderbundin sota
Seuraukset

Sonderbundin sodassa kuoli viimeisimpien laskelmien mukaan 93 henkeä, joista 60 valtioliiton ja 33 Sonderbundin armeijasta. Haavoittuneita oli vastaavasti 386 ja 124 eli yhteensä 510.
Sodan seurauksena Sonderbund lakkautettiin, jesuiitat karkotettiin Sveitsistä, ja vuonna 1848 hyväksyttiin uusi valtiosääntö, joka muutti Sveitsin kiinteämmäksi liittovaltioksi aiemman valtioliiton sijaan. Perustuslakia muotoiltaessa huomioitiin osin myös hävinneen osapuolen toiveet, erityisesti kantonien itsehallinnon turvaamisen osalta.
Vuonna 1848 toteutetun rauhanjärjestelyn mukaan Sonderbundiin kuuluneet kantonit joutuivat maksamaan yhteensä 6 miljoonaa Sveitsin frangia korvauksia sodan tuhoista. Lisäksi Neuchâtel joutui maksamaan 300 000 frangia ja Appenzell Innerrhoden 15 000 frangia, koska ne olivat jääneet puolueettomiksi eivätkä asettuneet valtioliiton joukkojen tueksi. Korvauksia maksettiin 2,2 miljoonaa frangia vuoteen 1852 mennessä, jolloin korvausvelvollisuudesta luovuttiin. Sonderbundin johtajia syytettiin maanpetoksesta, mutta useimmat olivat paenneet ulkomaille. Oikeudessa ei voitu näyttää toteen, että kukaan sotaneuvoston johtajista olisi suunnitellut ulkomaisten sotavoimien hankkimista maahan, tarvikkeita lukuun ottamatta. Oikeusprosessi jatkui vuoteen 1855.
Sonderbundin sodan lopputulos eli liberaalien voitto vanhoillisista katolisista innosti merkittävästi Ranskan, Pohjois-Italian ja Reininmaan liberaaleja, ja myötävaikutti siten suurten vallankumousten puhkeamiseen seuraavana keväänä.
Aiheesta muualla

Kuvia tai muita tiedostoja aiheesta Sonderbundin sota Wikimedia Commonsissa
Sooronbai Žeenbekov

| Sooronbai Žeenbekov> Сооронбай Шарипович Жээнбеков |
| --- | --- |
 Virallinen muotokuva (2016).
Kirgisian presidentti
 24. marraskuuta 2017 – 15. lokakuuta 2020  
Edeltäjä:  Almazbek Atambajev
Seuraaja:  Sadyr Žaparov
Kirgisian pääministeri
 13. huhtikuuta 2016 – 22. elokuuta 2017  
Edeltäjä:  Temir Sarijev
Seuraaja:  Muhammetkalyi Abylgaziev
Henkilötiedot
Syntynyt: 1958 Ošin alue
Tiedot
Puolue:  Sosiaalidemokraatti
Sooronbai Žeenbekov (s. 1958) on kirgisialainen poliitikko, joka on ollut maansa pääministeri 2016–2017 ja Kirgisian presidentti 2017–2020. Hänen valtaan astumisensa sujui rauhallisesti; kaksi ensimmäistä presidenttiä syrjäytettiin. Tosin Vuoden 2020 vallankumous kaatoi Žeenbekovin vallasta.
Aiheesta muualla

Kuvia tai muita tiedostoja aiheesta Sooronbai Žeenbekov Wikimedia Commonsissa
Aataminomena

Aataminomena
Aataminomena tai kurkunkehrä (prominentia laryngea) on kilpiruston yläreunan aiheuttama ulkonema keskellä kaulaa, joka saattaa näkyä etenkin miehillä.
Suomen kielen sana aataminomena on käännöslaina muista kielistä. Ruotsiksi ilmaus on adamsäpple ja englanniksi Adam’s apple. Ilmaus pohjautuu latinan sanontaan pomum Adami, joka puolestaan pohjautuu heprean ilmaukseen tappuach ha adam, jossa ei viitata omenaan vaan kohoumaan. Heprean ilmauksessa adam tarkoittaa miestä ja sanaan perustuu myös nimi Adam, jota suomessa vastaa Aatami. Suomeksi heprean ilmaisu merkitsee näin ollen miehen kohoumaa tai möykkyä.
Kun heprean ilmaus siirtyi latinan kieleen, se yhdistyi Raamatun luomiskertomuksen Aadamiin ja Eevaan. He olivat ihmiskunnan kantaisän ja kantaäidin vertauskuva. Raamatun paratiisikertomuksessa he söivät hyvän ja pahan tiedon puusta kielletyn hedelmän, joka on nimetty omenaksi, vaikka omena Lähi-idässä oli tuntematon. Raamatun kuvausta täydentää tarina, jossa Eevan Aatamille tarjoamasta kielletystä hedelmästä tarttuu pala Aatamin kurkkuun. Näin alkuperäinen heprean ilmaus on latinaan siirtyessään muuntunut Aatamin omenaksi ja hyvä tarina on edistänyt ilmauksen kulkeutumista muihin kieliin.
Aataminomenan pienennys eli kilpiruston höyläys on sukupuoltaan korjaaville transnaisille tehtävä leikkaus, jos tämän kilpirusto on häiritsevän suuri. Se on pieni kirurginen toimi, jossa paikallispuudutuksessa porataan tai leikataan kilpiruston ulkonevin osa pois.
Abhinav Bindra

| Mitalit | Mitalit | Mitalit |  |
| --- | --- | --- | --- |
|  Abhinav Bindra vuonna 2011. |  Abhinav Bindra vuonna 2011. |  Abhinav Bindra vuonna 2011. |  |
Maa:   Intia
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 10 m ilmakivääri |  |
| MM-kilpailut  | MM-kilpailut  | MM-kilpailut  |  |
|  Kultaa | Zagreb 2006 | 10 m ilmakivääri |  |
Abhinav Bindra (s. 28. syyskuuta 1982 Dehradun) on intialainen kivääriampuja, maailmanmestari ja olympiavoittaja. Hän on ensimmäinen intialainen yksilölajin olympiavoittaja. Kaikki maan aikaisemmat olympiakullat olivat olleet Intian maahockeymaajoukkueen voittamia.
Abhinav Bindra saavutti Pekingissä 2008 olympiakultaa 10 m ilmakiväärissä. Lisäksi hän saavutti maailmanmestaruuden samassa lajissa Zagrebissa 2006.
Olympialaiset

| Laji | 2000 | 2004 | 2008 |
| --- | --- | --- | --- |
| 10 m ilmakivääri | 11. 590 | 7. 694,6 (597+97,6) |  Kultaa 700,5 (596+104,5) |
Adp

| --- | --- |
WD ja tetratrikopeptidin toistojakso 1

Tunnisteet
Tietokannat
Nimet: WDTC1
Entrez: 23038
RefSeq: NM_015023
UniProt: Q8N5D0
Adp eli adipose (WDTC1) on ihmisen lihomiseen vaikuttava geeni. Geeni löytyi vuonna 2007 Texasin yliopistossa tehdyssä tutkimuksessa.
AGM-154 JSOW

| AGM-154 JSOW |
| --- | --- |

Valmistushistoria
Valmistaja:  Raytheon
Valmistusmaa:   Yhdysvallat
Ohjus
Massa:  483–497 kg
Kantomatka:  22 km / 130 km
Mitat
Pituus:  4 100 mm
Halkaisija:  330 mm
Kärkiväli:  2 700 mm
F-16 laukaisee AGM-154:n Utahin testi- ja koulutusalueella Yhdysvalloissa.
AGM-154 JSOW (Joint Standoff Weapon) on yhdysvaltalainen lentokoneesta laukaistava ilmasta maahan -liitopommi. Vaikka JSOW onkin ohjattavissa, se ei suomalaisen terminologian mukaan ole ohjus moottoroinnin puuttumisen vuoksi. JSOW:tä valmistaa Raytheon, ja sen kehitystyö saatiin valmiiksi vuonna 1999.
Koska kehittyneempien JASSM-risteilyohjusten hankinta Suomeen oli pitkään vastatuulessa Yhdysvaltain kongressin vastustaessa myyntiä, Suomen ilmavoimat oli hankkimassa AGM-154-liitopommeja osana sen Hornet-hävittäjien MLU2-päivitysprojektia. Marraskuussa 2011 kongressi antoi kuitenkin JASSM-ohjuksille myyntiluvan, ja poliittinen päätös hankinnasta tehtiin 3. maaliskuuta 2012.
Ensimmäistä kertaa AGM-154 JSOW:ia käytettiin taistelussa operaatio Desert Foxissa Irakissa 17. joulukuuta 1998, jolloin yhdysvaltojen USS Enterpriselta noussut F-18-hävittäjä laukaisi sen Bagdadin esikaupungissa sijaitsevaan maaliin. Vuodesta 1998 lähtien on eri operaatioissa laukaistu yli 400 JSOW:ia.
Muunnelmat

Kuorma on BLU-97/B.
Kuorma on BLU-108/B. Kehitys valmistui mutta tuotantoa ei aloitettu.
Kuorma on BROACH (taistelukärki). AGM-154C hyväksyttiin tuotantoon joulukuussa 2004.
Mallissa on Link-16-tuki.
Maaliinohjautumisjärjestelminä ovat GPS ja inertianavigaatiojärjestelmä (INS), sekä loppuvaiheen infrapunahaku.
Käyttäjät

Alankomaat
Australia
Kanada
Kreikka
Puola
Singapore
Suomi vuodesta 2015 alkaen
Turkki
Yhdysvallat
Aiheesta muualla

Kuvia tai muita tiedostoja aiheesta AGM-154 JSOW Wikimedia Commonsissa
Stadieus (taidemaalari)

| Stadieus> Σταδιεύς.Henkilötiedot |
| --- | --- |
Syntynyt: ? ?
Ammatti:  taidemaalari
Stadieus (m.kreik. Σταδιεύς) oli antiikin kreikkalainen taidemaalari, joka oli Nikostheneen oppilas yhdessä Theodoros Samoslaisen kanssa. Hän on yksi taidemaalareista, jotka Plinius vanhempi sanoo mainitsevansa vain lyhyesti, vaikka he olivatkin maineikkaita. Muutoin hänestä ei tiedetä mitään.
Taidemaalari Stadieusta ei tule sekoittaa kuvanveistäjä Stadieukseen.
Stadieus Ateenalainen

| Stadieus Ateenalainen> Σταδιεύς ὁ Ἀθηναῖος.Henkilötiedot |
| --- | --- |
Syntynyt: 400-luku eaa. Ateena
Kuollut: 300-luku eaa.
Ammatti:  kuvanveistäjä
Stadieus Ateenalainen (m.kreik. Σταδιεύς ὁ Ἀθηναῖος, Stadieus ho Athēnaios, lat. Stadieus Atheniensis; 400/300-luku eaa.) oli antiikin kreikkalainen kuvanveistäjä, joka oli kotoisin Ateenasta. Hän oli Polykleen opettaja ja toimi näin suunnilleen 95. olympiadin aikaan eli vuonna 400 eaa.
Kuvanveistäjä Stadieusta ei tule sekoittaa taidemaalari Stadieukseen.
Suomen Tanskan kulttuuri-instituutti

Suomen Tanskan kulttuuri-instituutti on 1991 perustettu säätiö. Suomen Tanskan kulttuuri-instituutin tehtävänä on edistää suomalaisen kulttuurin ja taiteen tunnetuksi tekemistä sen eri muodoissa Tanskassa. Instituutti toimii osana Suomen kulttuurivientiverkostoa.
Suomen Tanskan kulttuuri-instituutti on Suomen kulttuuri- ja tiedeinstituutit ry:n jäsen. Yhdistyksen tavoitteena on kehittää kulttuuri- ja tiedeinstituuttien toimintaedellytyksiä, instituuttien välistä vuorovaikutusta sekä tiedotusta kotimaassa. Instituutin johtaja Esa Alanne valittiin 2011 kulttuuri- ja tiedeinstituutit ry:n hallituksen jäseneksi, ja hän jatkoi Suomen kulttuuri- ja tiedeinstituuttien johtajien puhemiehenä, johon tehtävään hänet valittiin vuonna 2009.
Toiminta

Instituutin toimitilat sijaitsevat Suomen Tanskan suurlähetystöltä vuokratuissa tiloissa. Instituutilla ei ole omia esiintymis- tai galleriatiloja. Instituutti toimii pääsääntöisesti yhteistyössä paikallisten yhteistyökumppaneiden kanssa. Instituutissa on kaksi työntekijää; instituutin johtaja Esa Alanne ja tiedottaja Sini Pesonen. Vuosittain on sekä Svenska kulturfondenin että CIMOn rahoittamia harjoittelijoita.
Instituutin tiedotus tapahtuu pääasiassa kotisivujen kautta ja sosiaalisessa mediassa Twitterissä, Instagramissa ja Facebookissa. Projekteista tiedotetaan pääasiassa yhteistyökumppaneiden verkostojen kautta.
Lähetystöyhteistyö ja EUNIC

Instituutti allekirjoitti Suomen Tanskan suurlähetystön kanssa yhteistyöasiakirjanmilloin?.
Eunic-verkoston (Network of European Union National Institutes for Culture) tarkoituksena on edistää eurooppalaisten kulttuuri- instituuttien yhteistyötä, kulttuurista moninaisuutta ja dialogia. Tanskan Kööpenhaminan Eunic-klusteriin[lähde? ] kuuluu Tanskan kulttuuri-instituutin ohella yhteensä kuusi Tanskassa toimivaa ulkomaista kulttuuri-instituuttia: Suomen Tanskan kulttuuri-instituutti, British Council, Goethe-Institut, Institut Français ja Istituto Italiano di Cultura. Suomen Tanskan kulttuuri-instituutin johtaja Esa Alanne toimi Eunic Denmark klusterin puheenjohtajana 2017.
Adriano Marquez

| Adriano Marquez> Henkilötiedot.Aiheesta muualla |
| --- | --- |
IMDb
Adriano Marquez (s. 1965 Barcelona, Espanja) on homopornonäyttelijä, joka oli aktiivinen vuosina 1995–2006. Hän on esiintynyt sekä top- että bottomrooleissa. Hän on myös toiminut mallina ja hiustenvärjääjänä. Hän voitti GayVN-palkinnon "parhaasta seksikohtauksesta" Dred Scottin kanssa elokuvasta Sea Men: Fallen Angel 4. Marquez on työskennellyt muun muassa Titan Medialle ja Hot House Entertainmentille.  Hän on 188-senttinen.
Aiheesta muualla

Adriano Marquez Internet Movie Databasessa. (englanniksi)
Aarne Tanninen

| Aarne Tanninen |
| --- | --- |
 Aarne Tanninen 38-vuotiaana Yleisradion uutistoiminnan päällikkönä 1970.
Henkilötiedot
Syntynyt: 10. joulukuuta 1931 Jämsä
Kuollut: 2. toukokuuta 2022 (90 vuotta) Helsinki
Ammatti:  toimittaja
Puoliso:  Oili Tanninen (vih. 1957)
Lapset:  Maija Tanninen-Mattila
Muut tiedot
Koulutus: Helsingin yliopisto
Järjestö:  Uusi Suomi   Yleisradio
Aarne Jaakko Olavi Tanninen (10. joulukuuta 1931 Jämsä – 2. toukokuuta 2022 Helsinki) oli suomalainen toimittaja, joka työskenteli sekä Uuden Suomen (1958–1969) että Yleisradion (1970–1994) palveluksessa. Hän toimi Yleisradion kirjeenvaihtajana Washingtonissa vuosina 1981–1994.
Ura

Kirjoitettuaan ylioppilaaksi Tanninen opiskeli valtiotiedettä Helsingin yliopistossa ja työskenteli aluksi Koillis-Hämeen ja sitten Uuden Suomen kesätoimittajana. Hänet vakinaistettiin vuonna 1958 ja nimitettiin Uuden Suomen Moskovan-kirjeenvaihtajaksi. Tanninen oli toinen suomalainen kirjeenvaihtaja, jonka asemapaikka oli Moskova (ensimmäinen oli Kansan Uutisten Jarno Pennanen). Hän vietti Moskovassa vuodet 1958–1963 avustaen samalla Yleisradiota. Moskovan jälkeen hän toimi Uuden Suomen kirjeenvaihtajana Lontoossa vuosina 1965–1969 ja sen jälkeen vuoden päivät lehden ulkomaanosaston päällikkönä.
Tanninen siirtyi vuonna 1970 Uudesta Suomesta Yleisradion uutistoiminnan päälliköksi, ja hänestä tuli vuonna 1981 Yleisradion Yhdysvaltain pääkirjeenvaihtaja. Tannisen asemapaikaksi vakiintui Washington, jossa hän työskenteli eläkkeelle jäämiseensä asti, vuoteen 1994. Tannisen Washingtonin vuosina hänen uutiskatsauksensa päättyivät säännöllisesti sanoihin, jotka tekivät hänestä koko kansan tunteman hahmon.
»Täällä Aarne Tanninen, Washington.»
Tanninen julkaisi vuonna 1996 muistelmateoksen Täällä Tanninen: Reportterina neljässä maassa, jossa hän kertoo työstään ja kirjeenvaihtajan kokemuksista.
Yksityiselämä

Aarne Tannisen puoliso vuodesta 1957 oli lastenkirjailija ja kuvittaja Oili Tanninen. Heidän tyttärensä Maija Tanninen-Mattila on Helsingin taidemuseon johtaja.
Teoksia

Täällä Tanninen: Reportterina neljässä maassa.  Helsinki:  WSOY, 1996.  ISBN 951-0-21275-X.
Kirjallisuutta

Uskali, Turo: ”5.2. Boheemi Pennanen, nuori Tanninen”, Älä kirjoita itseäsi ulos: Suomalaisen Moskovan-kirjeenvaihtajuuden alkutaival 1957–1975, s. 129–183.  Jyväskylä:  Jyväskylän yliopisto, 2003.  ISBN 951-39-1543-3.  Väitöskirjan verkkoversio. (PDF).
Stadil Fjord

| Stadil Fjord |
| --- | --- |
 Stadil Fjord
Valtiot:  Tanska
Alue:  Keski-Jyllanti
Paikkakunta:  Ringkøbing-Skjern 
Koordinaatit:  56°09′34″N, 8°13′04″E
Mittaustietoja
Pinta-ala:  17 km2 
 fiStadil Fjord 
Stadil Fjord on Tanskan Jyllannissa sijaisteva järvi. Järvi sijaitsee Jyllannin länsirannikkolla mantereen keskiosasssa ja on Tanskan kolmanneksi suurin järvi. Stadil Fjordin pinta-ala on 17,1 neliökilometriä. Järvi on luonteeltaan matala ja suolainen.
Stadiaali

Stadiaali on jääkautta lyhyempi kylmä jakso ilmastohistoriassa.
Jääkauden aikana ilmasto muuttui toisinaan suhteellisen nopeasti stadiaalista lämpimämpään interstadiaaliin ja takaisin.
Stadin Ratikat

Oy Stadin Ratikat Ab on Helsingin raitioliikenteen museoliikenteeseen, tilausajoihin ja vanhojen raitiovaunujen entisöintiin erikoistunut yritys. Se myy lisäksi postikortteja ja muita raitiovaunuaiheisia tuotteita verkkosivuillaan. Yritys järjestää kesäkautena säännöllistä museoliikennettä Kauppatorilta lähtevällä, noin 20 minuutin pituisella ja kuuden euron hintaisella kierroksella. Reitti kulkee Aleksanterinkadun, Mannerheimintien, Kaivokadun, Kaisaniemenkadun ja Snellmaninkadun kautta takaisin Kauppatorille. Vaunuina käytetään ASEAn valmistamaa moottorivaunua vuodelta 1909 ja avoperävaunua vuodelta 1919.
Stadin ratikat vuokraa vaunua 339 tilausajokäyttöön. Kyseinen raitiovaunu on Valmetin vuonna 1955 valmistama neliakselin vaunu, joka poistui linjaliikenteestä vuonna 1987. Se on lähes alkuperäisessä asussaan nahkapenkkeineen ja rahastajanaitioineen, mutta siihen on asennettu äänentoistolaitteisto esimerkiksi puheiden pitämistä ja kuulutuksia varten. Yritys järjestää myös opastettuja kiertoajeluita asiakkaan valitsemilla reiteillä. Kiertoajelut oppaat kertovat nähtävyyksistä ja Helsingin raitioliikenteestä suomeksi, ruotsiksi tai englanniksi.
Stadin ratikat on entisöinyt kolme vaunua, jotka ovat numeroiltaan 50, 233 ja 339. 50:n kunnostustyö oli näistä merkittävin, sillä vuoden 1909 ASEAn moottorivaunu saatiin liikennöintikuntoiseksi ensimmäisenä suomalaisena yli satavuotiaana raitiovaununa. Ensimmäinen matkustaja-ajo oli 23. syyskuuta 2012, ja vaunua käytetään nykyään museokiertoajeluilla. Vaunu 233 on Suomen ainoa museoliikenteessä oleva avoperävaunu, ja sen entisöinti valmistui vuonna 2009. 339 on Valmetin valmistama vaunu vuodelta 1955, ja sen entisöinti oli ensimmäinen Stadin Ratikoiden tekemä peruskorjaus. 339 kunnostettiin tilausajokäyttöön, ja sen enemmäinen ajo oli linjan 6 Arabianrannan radan avajaisten juhlavaununa.
Adolf Heuser

| Adolf Heuser> Henkilötiedot |
| --- | --- |
Koko nimi:  Adolf Heuser
Syntynyt: 3. lokakuuta 1907 Buschdorf
Kuollut: 19. lokakuuta 1988 (81 vuotta) Wien
Kansalaisuus:  Saksa
Nyrkkeilijä
Lempinimi:  Reinin Buldoggi
Pituus:  173 cm
Painoluokka:  raskassarja, raskas keskisarja
Kätisyys:  oikeakätinen
Ammattilaistilastot
Ottelut:  127
Voitot:  88
– tyrmäysvoitot:  43
Tappiot:  21
Ratkaisemattomat:  17
Ei tuomiota/ mitätöity:  1
Adolf Heuser (3. lokakuuta 1907 Buschdorf – 19. lokakuuta 1988 Bonn) oli saksalainen nyrkkeilijä, jonka ammattilaisura ajoittui vuosille 1929-1949. Urallaan hän saavutti raskaansarjan ammattinyrkkeilyn Euroopan mestaruustittelin vuonna 1939.
Heuser aloitti amatöörinyrkkeilijänä vuonna 1927 ja otteli 30 amatööriottelua ennen siirtymistään ammattilaiseksi. Merkittävin saavutus oli tanskalaisen olympiahopeamitalistin ja kaksinkertaisen Euroopan mestarin Thyge Petersenin voitto tyrmäyksellä. Heuserista oli Saksan amatöörinyrkkeilyssä raskaan keskisarjan mestari ja sen jälkeen yritti saavuttaa raskaan sarjan amatöörimestaruuden, mutta koki pistetappion Walter Neuselille.
Ura ammattinyrkkeilijänä

Adolf Heuser siirtyi ammattilaiseksi elokuussa 1929. Hän pääsi 19 tappiottoman ottelun jälkeen ottelemaan syyskuussa 1931 raskaan keskisarjan Euroopan mestaruudesta saksalaista Ernst Pistulaa vastaan, mutta 15-eräisen ottelun päätyttyä ratkaisemattomana Pistula säilytti tittelinsä. Tämän jälkeen hän siirtyi Max Schmelingin lailla Yhdysvaltoihin.
Heuser pääsi yrittämään EM-tittelistä uudelleen kesäkuussa 1932, jolloin avoimeksi jääneeksi titteliottelussa Espanjan Valenciassa vastustajana oli Espanjan Jose Martinez de Alfara, jonka Heuser tyrmäsi 1. erässä. Sen jälkeen hän palasi Yhdysvaltoihin eli ei puolustanut EM-titteliään. Hän pääsi Yhdysvalloissa raskaan keskisarjan MM-otteluun Maxie Rosenbloomia vastaan maaliskuussa 1933, mutta koki pistetappion New Yorkin Madison Square Gardenissa. Hän nyrkkeli vielä syksyyn 1933 Yhdysvalloissa, mutta useat tappioihin päättyneet ottelut saivat hänet palaamaan Eurooppaan.
Maaliskuusta 1934 alkaen hän nyrkkeilikin Saksassa menestyksellisesti. Tappiot tulivat vain italialaiselle Merlo Precisolle ja belgialaiselle Karel Sysille. Voittoja hän saavutti vuonna 1936 mm. Hans Schönrathista ja Arno Kölblinistä. Hän pääsi elokuussa 1937 raskaan keskisarjan Saksan mestaruusotteluun Adolf Wittiä vastaan, jonka hän voittikin tyrmäyksellä 8. erässä. Maaliskuussa 1938 hän pääsi raskaan keskisarjan EM-otteluun vastustajanaan saksalainen Gustave Roth, jonka hän voitti keskeytyksellä 7. erässä. Maaliskuussa 1939 Heuser oli raskaansarjan EM-ottelussa Saksan entistä itävaltalaista Heinz Lazekia vastaan ja voitti Lazekin tyrmäyksellä 5. erässä. Seuraavassa ottelussa kesäkuussa 1939 raskaansarjan EM-tittelistä Stuttgartissa 60 000 katsojan edessä oli vastassa entinen maailmanmestari Max Schmeling, joka tyrmäsi Heuserin heti 1. erässä 71 sekunnin jälkeen. Kuukautta myöhemmin elokuussa 1939 Heuser puolusti kuitenkin raskaan keskisarjan EM-titteliä Merlo Precisoa vastaan ja tyrmäsi Precison 2. erässä.
Alkaneen maailmansodan aikaan Adolf Heuser otteli maaliskuussa 1940 Saksan raskaan keskisarjan mestaruudesta Jean Kreitzia vastaan, ja Kreitz tuomittiin tasan päättyneessä ottelussa paremmaksi. Helmikuussa hän otteli Saksan raskaansarjan mestaruudesta Heinz Lazekia vastaan ja voitti hänet tyrmäyksellä 3. erässä. Syyskuussa 1942 hän kuitenkin koki tappion Walter Neuselille Saksan tittelistä. Sodan vuoksi ottelumahdollisuudet vähenivät Saksassa niin, että kesän 1944 jälkeen hän otteli seuraavan kerran sodan päätyttyä yli vuotta myöhemmin lokakuussa 1945. Sen jälkeenkin Heuser otteli aina helmikuuhun 1949 asti vaihtelevalla menestyksellä.,
Urheilu-uran jälkeen

Adolf Heuser sai uransa päätyttyä kärsiä ankaran lajinsa seurauksista. Hän oli ennen paluutaan Saksaan vuonna 1933 saanut vaikeita kasvovammoja. Samoin kesän 1939 ottelussa Schmelingiä vastaan hän koki hyvin ankaran tyrmäyksen. Maailmansodan jälkeen käydyt tappiolliset ottelut aiheuttivat hänelle myös terveydellisiä haittoja. Niinpä viimeiset 26 elinvuottaan Heuser oli potilaana bonnilaisessa sairaalassa psyykisten ongelmien vuoksi. Synnyinseudullaan Buschdorfin alueella hänen kunniakseen nimettiin hänen kuolemansa jälkeen katu "Adolf-Heuser-Weg“.
Stomatosuchus

| Stomatosuchus |
| --- | --- |

 Myöhäisliitukausi Cenomanum-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Ylälahko::  Crocodylomorpha
Kladi::  Crocodyliformes
Kladi::  Mesoeucrocodylia
Kladi::  Neosuchia
Heimo::  †Stomatosuchidae
Suku::  †Stomatosuchus  Stromer, 1925
Laji::  inermis
Kaksiosainen nimi
 † Stomatosuchus inermis  Stromer, 1925 
Katso myös
   Stomatosuchus Commonsissa 
Infobox OKNimi-testi OK: 
Stomatosuchus on sukupuuttoon kuollut krokotiilimaisten arkosaurien suku, jonka fossiileja on löydetty Egyptistä myöhäisen liitukauden Cenomanum-vaiheelta. Se oli arviolta 10 metriä pitkä, ja sillä oli lähes kaksimetrinen, litteäkuonoinen kallo. Alaleuka oli hampaaton ja sen alla näyttää olleen pelikaanimainen pussi. Sen uskotaan olleen siivilöijä, joka ahmaisi leukapussiinsa suuria määriä vettä, jotka se sitten puristi ulos yläleuan hienojen hampaiden läpi. Jäljelle jäivät pienet äyriäiset joita Stomatosuchus käytti ravinnokseen.
Koska eläimen ainoa tunnettu yksilö tuhoutui Munich Museumin mukana liittoutuneiden pommituksessa vuonna 1944, ei fossiileja voida tutkia nykyaikaisin menetelmin varmistamaan jos uskomukset sen elintavoista pitävät paikkansa. Samassa hyökkäyksessä katosivat myös dinosaurusten Spinosaurus ja Carcharodontosaurus alkuperäiset jäänteet.
Aiheesta muualla

Prehistoric Wildlife: Stomatosuchus
Adriano Rossato

| Henkilötiedot |
| --- | --- | --- |
Koko nimi: Adriano Fabiano Rossato
Syntymäaika: 27. elokuuta 1977 (ikä 47)
Syntymäpaikka: Vila Velha, Brasilia
Pelipaikka: laitapuolustaja
Pituus: 173 senttimetriä
Seura
Seura: Comercial
Seurat
| Vuodet | Seura | O (M) |
| 2002–2004 2004 2004–2007 2005–2006 2007 2007–2009 2009–2010 2011– | Nacional Porto Real Sociedad → Braga (laina) → União Leiria (laina) Málaga Salamanca Comercial | 64 (17) 0 (0) 24 (1) 19 (0) 11 (0) 37 (2) 31 (3) ? (?) |
 Seurajoukkueuran tilastot kattavat vain kansalliset sarjat, päivitetty 30. syyskuuta 2012.
Adriano Fabiano Rossato (s. 27. elokuuta 1977 Vila Velha, Brasilia) on brasilialainen jalkapalloilija. Hän edustaa brasilialaista Comercialia. Hän on pelipaikaltaan vasen laitapuolustaja.
Ura

Heinäkuussa 2004 Rossato siirtyi Portugalin suurseura Portoon, jossa hän ei kuitenkaan pelannut yhtään virallista ottelua. Myöhemmin samana vuonna hän siirtyi espanjalaiseen Real Sociedadiin. Ensimmäisen maalinsa hän teki jo kauden toisessa ottelussa Sevillaa vastaan.
Kaudeksi 2005–2006 Rossato palasi Portugaliin, kun hänet lainattiin vuoden sopimuksella Sporting Bragaan. Palattuaan vuoden jälkeen takaisin Real Sociedadiin ja hän aloitti kauden joukkueen mukana, mutta tammikuussa 2007 hänet lainattiin jälleen tällä kertaa União Leiriaan.
Vuonna 2007 Rossato siirtyi Espanjan toiseksi korkeimmalla sarjatasolla pelanneeseen Málagaan. Kauden 2007–2008 päätteeksi Málaga palasi takaisin pääsarjaan kahden vuoden tauon jälkeen.
Aiheesta muualla

Profiili[vanhentunut linkki] zerozero.com (englanniksi)
Tilastot elmundo.es (espanjaksi)
Susan Anspach

Susan Anspach vuonna 1979.
Susan Anspach (23. marraskuuta 1942 – 2. huhtikuuta 2018) oli yhdysvaltalainen näyttelijä. Hänen tärkeimpien rooliensa joukossa ovat osat elokuvissa Rajut kuviot (Five Easy Pieces, 1970), Kerta vielä, Sam (Play It Again Sam, 1972), Osaa mieskin rakastaa (Blume in Love, 1973) ja Pitkä juoksu (Running, 1979). Hänet tunnetaan myös televisiosarjoista ja teatterista. Jack Nicholson on hänen entinen rakastajansa. Hänellä on kaksi lasta, joista toisen isä on Nicholson.
Anspach oli 1970-luvulla naimisissa näyttelijä Mark Goddardin kanssa. Myöhemmin hän meni naimisiin Sherwood Ballin kanssa.
Aiheesta muualla

Kuvia tai muita tiedostoja aiheesta Susan Anspach Wikimedia Commonsissa
Susan Anspach Internet Movie Databasessa. (englanniksi)